**Mācību priekšmets**

**VEIDOSANA**

**Vadlīnijas**

Mērķis: Attīstīt audzēkņu telpisko domāšanu un iztēli, praktiski iepazīstot tēlniecībā izmantotos izteiksmes līdzekļus, izveides principus, tehnikas un materiālus, veicinot radošu pašizpausmi.

|  |  |  |  |
| --- | --- | --- | --- |
| Satura tematiskās jomas | Uzdevumi | Mācību saturs | Sasniedzamie rezultāti |
| Veidošanas process | Iepazīt veidošanas procesu un pielietot dažādas pieredzes telpiska objekta izveidē | Mākslas piemēru iepazīšana  Ierosmes avotu izmantošana  Ieceres attīstīšana  Plānošana  Darba īstenošana materiālā  Eksponēšana  Darba procesa un rezultāta prezentēšana  Vērtēšana  Darba kultūras ievērošana  Profesionālu terminu lietošana | - Ir iepazinis un prot analizēt tēlniecības darbus, telpiskus mākslas objektus kultūrvidē.  - Ir pieredze analizēt dažādus tēlniecības piemērus, konkrētu autoru izteiksmes līdzekļus un tēmas kā ierosmes avotu saviem radošiem darbiem.  - Ir pieredze ieraudzīt uz izvēlēties vizuāli saistošas formas, objektus dabā un kultūrvidē.  - Spēj vizualizēt savas radošās idejas skicējot, zīmējot, veidojot maketus/telpiskus modeļus.  - Prot plānot savu darba procesu un nepieciešamības gadījumā veikt izmaiņas darba procesā.  - Spēj praktiski realizēt savas radošās ieceres, izvērtējot un izvēloties atbilstošus paņēmienus un tehniskās iespējas.  - Spēj komentēt atbilstošākā paņēmiena izvēli savas ieceres īstenošana.  - Spēj objektīvi izvērtēt savu darbu dažādās stadijās un apzināties, kas jāpilnveido.  - Ir pieredze sagatavot savu darbu izstādīšanai gan iekštelpā, gan ārējā vidē.  - Ir pieredze prezentēt savu radošo darbu un darba procesu.  - Ir pieredze analizēt un izteikt viedokli par savu un citu darbiem.  - Ievēro veidošanas darba kultūru.  - Lieto ar tēlniecību saistītus terminus. |
| Tēlniecības darba uzbūve | Izprast dažādu tēlniecības darbu uzbūvi, apgūstot veidošanas principus | Veidošanas darba paņēmieni  Ciļņa veidošanas principi  Apaļskulptūras veidošanas principi  Tehniskie risinājumi sarežģītu vai apjomīgu darbu izstrādē | - Ir pieredze veidot tēlniecības darbus, izmantojot atšķirīgus veidošanas paņēmienus - liekot klāt un atņemot lieko.  - Ir priekšstats par ciļņu veidiem - zemcilnis, augstcilnis, plakancilnis, ir praktiski iepazinis atšķirīgu ciļņu veidošanas principus.  - Ir pieredze veidot apaļskulptūru, ievērojot principus - skatāmība no visām pusēm, rakursa izvēle.  - Ir pieredze veidot darbu, izmantojot pašu izgatavotu karkasu.  - Ir pieredze izmantot savienojumus ar citiem materiāliem. |
| Mākslinieciskās izteiksmes līdzekļi | Iepazīt mākslinieciskās izteiksmes līdzekļus telpisku darbu  izveidē | Siluets, forma, apjoms  Proporcijas  Virsmas apstrāde, tekstūra  Detaļu izstrāde  Plastika  Formu stilizācija  Rakursa, kustības, pozas izvēle  Kinētika  Interaktivitāte  Mērogs  Māksliniecisko izteiksmes līdzekļu analīze | - Prot izmantot atšķirīgus siluetus, apjomus, formas un to īpašības.  - Ir izpratne par proporcijām.  - Ir pieredze apstrādāt virsmu ar dažādiem paņēmieniem, izvēloties piemērotu tekstūru atbilstoši idejai vai uzdevumam  - Ir priekšstats par detaļu nozīmību un to mērķtiecīgu izstrādi veidojamā darba izteiksmības palielināšanā. Darbs ar detaļām – to pievienošana, izcelšana.  - Ir izpratne par plastiku kā vienu no svarīgākajiem mākslinieciskās izteiksmes līdzekļiem.  - Ir pieredze pielietot formu stilizāciju.  - Ir pieredze izvēlēties piemērotāko rakursu, pozu kustību ieceres attēlošanā.  - Ir priekšstats par kustīgu elementu iekļaušanu telpiskos darbos.  - Ir priekšstats par interaktivitātes iespējām telpiskos darbos.  - Ir pieredze ievērot mērogu, piesaistot objektu konkrētai videi.  - Komentē un skaidro māksliniecisko līdzekļu izmantošanu darbā. |
| Materiāli | Iepazīt dažādus materiālus tēlniecisku darbu veidošanā  . | Pamatmateriāli  Retāk lietojamie materiāli  Palīgmateriāli  Instrumenti | - Ir pieredze veidot telpisku darbus, izmantojot pamatmateriālus –  mālu, akmens masu, šamotu, porcelānu, plastilīnu, plastiku, kartonu, stiepli.  - Ir priekšstats par materiālu īpašībām, to apstrādes iespējām.  - Ir pieredze darboties ar retāk lietojamiem materiāliem – sniegu, smiltīm, ledu, ziepēm, salmiem, mīklu, u.c., apzinot to specifiskās īpašības.  -Ir pieredze izmantot nepieciešamos palīgmateriālus – ģipsis, stieple, putuplasts, ģipša marles, papīra masa, silikons, karstā līme, PVA  līme, papīrs, dabas materiāli, iepakojumi, telpisku darbu izstrādē,  -Ir pieredze izmantot veidošanai nepieciešamos instrumentus, izvēloties tos atbilstoši uzdevumam. |

Darba grupa: Maija Avota, Una Gura, Imants Klīdzējs, Ilze Kupča, Liene Mackus, Zīle Ozoliņa-Šneidere, Kristīne Vizbule,